આ દરમિયાન તેમની સાથે મોટી સંખ્યામાં શાળાના વિદ્યાર્થીઓ હતાં. બાળકોએ તેમની સાથે વાતચીત પણ કરી અને પીએમ મોદીએ તેમને સ્વચ્છતા માટે પ્રેરિત પણ કર્યાં. અત્રે જણાવવાનું કે આજે સવારે પીએમ મોદીએ એક કાર્યક્રમ દરમિયાન સ્વચ્છતા જ સેવા આંદોલનની શરૂઆત કરી. ત્યારબાદ તેઓ દિલ્હીની પહાડગંજ સ્થિત સરકારી શાળામાં ગયાં. આજે સવારે 9.30 વાગે સ્વચ્છતા જ સેવા આંદોલનની શરૂઆત કર્યા બાદ દેશને કરેલા સંબોધનમાં તેમણે સ્વચ્છતાના ક્ષેત્રમાં કરાયેલા સરકારી પ્રયત્નો અંગે જાણકારી આપી. તેમણે કાર્યક્રમમાં કહ્યું કે સ્વચ્છતા એક આદત છે. બધાએ તેને પોતાના સ્વભાવમાં સામેલ કરાવી જોઈએ. આ સાથે જ તેમણે લોકોને અપીલ કરી કે તમામે મળીને આ અભિયાનને આગળ વધારવું જોઈએ.